钦定古今图书集成/理学汇编/学行典/第182卷 > 萧叡明
## 钦定古今图书集成/理学汇编/学行典/第182卷 > 萧叡明

按《齐书孝义传》：“萧叡明，南兰陵人，领军将军谌从祖
兄弟也。父孝孙，左军。叡明初仕员外殿中将军。少有
至性，奉亲谨笃。母病躬祷，夕不假寐，及亡，不胜哀而
卒。”永明五年，世祖诏曰：“龙骧将军、安西中兵参军、松
滋令萧叡明，爱敬淳深，色养尽礼，丧过乎哀，遂致毁
灭。虽未达圣教，而一至可愍。宜加荣命，以矜善人。可
赠中书郎。”